S-80/2009

Mál þetta, sem þingfest var og dómtekið 3. júní sl., er höfðað af lögreglustjóranum á Blönduósi 29. apríl 2009 á hendur H-kk-þgf Á-kk-þgf, fæddum 11. ágúst 1953, til heimilis að Ægisgrund 5, Skagaströnd, Á-kk-þgf M-kk-þgf H-kk-þgf, fæddum 21. september 1979, til heimilis að Gullengi 1, Reykjavík, R-kk-þgf L-kk-þgf G-kk-þgf, fæddum 3. febrúar 1985, til heimilis að Meltröð 10, Kópavogi og A-kk-þgf I-kk-þgf H-kk-þgf, fæddum 13. júlí 1987, til heimilis að Ægisgrund 5, Skagaströnd, ,,fyrir eftirtalin fíkniefnalagabrot framin á árinu 2008:

1.

Gegn ákærðu H-kk-þgf, Á-kk-þgf M-x-x og R-kk-þgf L-kk-þgf, fyrir að hafa á tímabilinu frá því í september fram til fimmtudagsins 18. desember 2008, í bílskúr við heimili H-kk-ef við Ægisgrund 5 á Skagaströnd, staðið að ræktun á 147 kannabisplöntum í ágóðaskyni, með ætlaða dreifingu í huga. Ákærði H-kk-nf hafði plönturnar í vörslum sínum til þess dags en þá fann lögreglan þær í bílskúrnum við húsleit.

Teljast brot ákærðu varða við 2. gr., sbr. 4., 5. og 6. gr. laga um ávana- og fíkniefni, nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 490/2001 og reglugerð nr. 848/2002.

2.

Gegn ákærða A-kk-þgf I-kk-þgf fyrir hlutdeild í broti ákærðu H-kk-ef, Á-kk-ef M-kk-þgf og R-kk-ef L-kk-þgf eins og greinir í ákærulið 1., með því að hafa á sama tímabili aðstoðað ákærðu við kannabisræktunina með því að aðstoða ákærða H-kk-þf við að vökva kannabisplönturnar.

Telst brot ákærða varða við 2. gr., sbr. 4., 5. og 6. gr. laga um ávana- og fíkniefni, nr. 65/1974, sbr. lög nr. 13/1985 og lög nr. 68/2001, og 2. gr. sbr. 14. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 490/2001 og reglugerð nr. 848/2002, sbr. 22. gr. almennra hegningarlaga nr. 19/1940 og 5. mgr. 5. gr. laga um ávana- og fíkniefni nr. 65/1974.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að ákærðu sæti upptöku á framangreindum kannabisplöntum og sæti upptöku á rafstöð raðnr. G252522, sem m.a. var lagt hald á við húsleitina skv. 6. og 7. gr. laga nr. 65/1974, 2. mgr. 14. gr. reglugerðar nr. 233/2001 og 69. gr. almennra hegningarlaga nr. 19/1940.“

II

Ákærðu H-kk-nf, Á-kk-nf M-kk-nf og R-kk-nf L-kk-nf sóttu þing þegar málið var þingfest 3. júní sl. og var þeirra þáttur í málinu þá tekinn til dóms. Ekki tókst að birta fyrir ákærða A-kk-þgf I-kk-þgf og var því hans þáttur í málinu þingfestur og dómtekin 23. júní sl.

Ákærðu játuðu allir skýlaust háttsemi þá sem þeim er í ákæru gefin að sök. Með játningu ákærðu sem er í samræmi við önnur gögn málsins telst sekt ákærðu fyllilega sönnuð en háttsemi þeirra er réttilega færð til refsiákvæða í ákæru.

Samkvæmt vottorði sakaskrár ríkisins hefur ákærði H-kk-nf ekki áður sætt refsingu, ákærði Á-kk-nf M-kk-nf hefur í tvígang verið sakfelldur fyrir brot gegn umferðarlögum, ákærði R-kk-nf L-kk-nf hefur sex sinnum áður sætt refsingu. Á árinu 2005 gekkst hann undir greiðslu sektar vegna brots gegn lögum um ávana- og fíkniefni. Í mars 2006 var hann sakfelldur fyrir líkamsárás og brot gegn lögum um ávana- og fíkniefni og dæmdur í eins mánaðar fangelsi en refsingu hans var frestað skilorðsbundið í þrjú ár. Í júní á sama ári var hann aftur sakfelldur fyrir líkamsárás og þá dæmdur í þriggja mánaða fangelsi en refsingu frestað skilorðsbundið í þrjú ár. Í ágústmánuði sama ár gekkst hann undir greiðslu sektar og sviptingu ökuréttar vegna brots gegn umferðarlögum. Í nóvember sama ár var hann sakfelldur fyrir brot gegn lögum um ávana- og fíkniefni en ekki gerð sérstök refsing. Loks gekkst hann undir greiðslu sektar fyrir brot gegn lögum um ávana- og fíkniefni í lok árs 2007. Ákærði A-kk-nf I-kk-nf hefur ekki sætt refsingu.

Við ákvörðun refsingar ákærðu ber að horfa til þess að þeir hafa allir skýlaust játað brot sitt. Þá lýsti sækjandi því að þeir hafi verið samvinnufúsir við rannsókn málsins. Sækjandi greindi jafnframt frá því að ræktunin hafi verið skammt á veg komin. Til refsiþyngingar er hins vegar að þeir unnu saman að brotinu og til stóð að selja efnin. Að framan er rakið að þrír hinna ákærðu hafa ekki áður sætt refsingu og þá hefur sakarferill ákærða R-kk-ef L-kk-ef ekki áhrif á niðurstöðu máls þessa. Undir rekstri málsins kom fram að ólíklegt væri að mikið magn kannabis hefði komið út úr ræktun ákærðu. Að þessu virtu þykir refsing ákærðu H-kk-ef, Á-kk-ef M-kk-ef, og R-kk-ef L-kk-ef hæfilega ákveðin fangelsi í þrjá mánuði en efni eru til að binda refsinguna skilorði og skal hún niður falla að liðnum þremur árum haldi ákærðu almennt skilorð 57. gr. almennra hengingarlaga nr. 19/1940. Þáttur ákærða A-kk-ef I-kk-ef í málinu er óverulegur og þykir refsing hans hæfilega ákveðin 100.000 króna sekt en 8 daga fangelsi komi í stað sektarinnar verði hún ekki greidd innan 4 vikna frá birtingu dómsins.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni og rafstöð, svo sem í dómsorði greinir.

Samkvæmt yfirliti rannsóknara nam sakarkostnaður við rannsókn málsins 78.831 krónu. Þessum kostnaði til viðbótar er 200.000 króna þóknun Á-kk-ef H-kk-ef J-kk-ef héraðsdómslögmans en hann var verjandi ákærðu H-kk-ef, Á-kk-ef M-x-x og R-kk-ef L-kk-ef. Þóknun verjanda innifelur virðisaukaskatt. Ákæru H-kk-nf, Á-kk-nf M-x-x og R-kk-nf L-kk-nf skulu greiða allan sakarkostnað óskipt en ekki eru efni til að dæma ákærða A-kk-þf I-kk-þf til greiðslu sakarkostnaðar.

Málið sótti B-kk-nf H-kk-nf fulltrúi lögreglustjórans á Blönduósi.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði, H-kk-nf Á-kk-nf, sæti fangelsi í þrjá mánuði. Fullnustu refsingarinnar skal frestað og hún niður falla að liðnum þremur árum ef ákærði heldur almennt skilorð 57. gr. almennra hegningarlaga nr. 19/1940.

Ákærði, Á-kk-nf M-x-x H-kk-nf, sæti fangelsi í þrjá mánuði. Fullnustu refsingarinnar skal frestað og hún niður falla að liðnum þremur árum ef ákærði heldur almennt skilorð 57. gr. almennra hegningarlaga nr. 19/1940.

Ákærði, R-kk-nf L-kk-nf G-kk-nf, sæti fangelsi í þrjá mánuði. Fullnustu refsingarinnar skal frestað og hún niður falla að liðnum þremur árum ef ákærði heldur almennt skilorð 57. gr. almennra hegningarlaga nr. 19/1940.

Ákærði, A-kk-nf I-kk-nf H-kk-nf, greiði 100.000 króna sekt til ríkissjóðs en 8 daga fangelsi komi í stað sektarinnar verði hún ekki greidd innan fjögurra vikna.

Ákærðu H-kk-nf, Á-kk-nf M-kk-nf og R-kk-nf L-kk-nf greiði óskipt 278.831 krónu í sakarkostnað þar með talin 200.000 króna þóknun Á-kk-ef H-kk-ef J-kk-ef héraðsdómslögmanns. Enginn sakarkostnaður hefur fallið á málið.

Upptækar eru 147 kannabisplöntur og rafstöð með raðnr. G252522 sem hald var lagt á við rannsókn málsins.

H-kk-nf H-kk-nf.